title: -BOB. JAMI DAROMAD - Oʻzbekiston respublikasining soliq kodeksi (Yangi tahriri) Oʻzbekiston Respublikasining
text: 53-BOB. JAMI DAROMAD
  368-modda. Jami daromad
  369-modda. Jami daromadga kiritilmaydigan daromadlar
  370-modda. Jami daromadning tarkibi
  371-modda. Mehnatga haq toʻlash tarzidagi daromadlar
  372-modda. Ragʻbatlantirish xususiyatiga ega toʻlovlar
  373-modda. Kompensatsiya toʻlovlari (kompensatsiya)
  374-modda. Ishlanmagan vaqt uchun haq toʻlash
  375-modda. Mulkiy daromadlar
  376-modda. Moddiy naf tarzidagi daromadlar
  377-modda. Boshqa daromadlar
  368-modda. Jami daromad
  Agar ushbu boʻlimda boshqacha qoida nazarda tutilmagan boʻlsa, jami daromad soliq
  toʻlovchi tomonidan hisobot (soliq) davri davomida olingan quyidagi daromadlardan tashkil
  topadi:
  1) Oʻzbekiston Respublikasining rezidentlari uchun - Oʻzbekiston Respublikasidagi va
  uning tashqarisidagi manbalardan olingan daromadlardan;
  2) Oʻzbekiston Respublikasining norezidentlari uchun - Oʻzbekiston Respublikasidagi
  manbalardan olingan daromadlardan.
  369-modda. Jami daromadga kiritilmaydigan daromadlar
  (1-q.)
  Quyidagilar jami daromad tarkibiga kiritilmaydi:
  1) Oʻzbekiston Respublikasining davlat mukofotlariga va davlat pul mukofotlariga sazovor
  boʻlgan soliq toʻlovchi olgan bir yoʻla beriladigan davlat pul mukofoti yoki shunga teng bahodagi
  esdalik sovgʻalarining qiymati, shuningdek Oʻzbekiston Respublikasi Prezidentining yoki
  Oʻzbekiston Respublikasi Vazirlar Mahkamasining qarori asosida bir yoʻla beriladigan pul
  mukofoti va sovgʻalar;
  2) donorlik uchun pul mukofotlari, shuningdek tibbiyot muassasalarining xodimlari
  tomonidan qon olganlik uchun olinadigan summalar;
  3) olingan alimentlar;
  4) fuqarolar tomonidan olinadigan sugʻurta tovoni summalari;
  5) qonunchilikda belgilangan miqdorlarda va tartibda toʻlanadigan stipendiyalar;
  (OʻzR
  21.04.2021-y. OʻRQ-683-son Qonuni tahriridagi band)
  6) qonunchilikka muvofiq uy-joy-kommunal xizmatlar haqini toʻlash boʻyicha har oylik
  kompensatsiya pul toʻlovlari;
  (OʻzR 21.04.2021-y. OʻRQ-683-son Qonuni tahriridagi band)
  7) davlat pensiyalari, qonun hujjatlarida belgilangan nafaqalar, bundan vaqtincha mehnatga
  layoqatsizlik nafaqasi (oilaning betob aʼzosini parvarish qilish boʻyicha nafaqa) mustasno;
  (OʻzR
  09.11.2020-y. OʻRQ-646-son Qonuni tahriridagi band) (Oldingi tahririga qarang)
  8) majburiy jamgʻarib boriladigan pensiya badallari, ular boʻyicha foizli daromadlar,
  shuningdek jamgʻarib boriladigan pensiya toʻlovlari.
  9) qonunchilikda belgilanadigan tartibda oʻzini oʻzi band qilgan shaxslarning mehnat
  faoliyati natijasida olingan daromadlari, shu jumladan talabalarning Oʻzbekiston Respublikasi oliy
  taʼlim tashkilotlari hududida pulli oʻquv kurslarini, sport toʻgaraklarini tashkil etishdan va boshqa
  taʼlim xizmatlarini koʻrsatishdan olingan daromadlari;
  (OʻzR 26.07.2022-y. OʻRQ-785-son
  Qonuni tahriridagi band) (Oldingi tahririga qarang)
  10) Oʻzbekiston Respublikasi va Oʻzbekiston Respublikasi rezidentlari boʻlgan yuridik
  shaxslar tomonidan chiqarilgan xalqaro obligatsiyalar boʻyicha daromadlar.
  (2-q.)
  Soliq agentlarining ushbu Kodeksning 386-moddasida nazarda tutilgan jismoniy shaxs
  foydasiga amalga oshiradigan quyidagi xarajatlariga soliq toʻlovchining daromadi sifatida
  qaralmaydi:
  1) mehnat sharoitlari noqulay boʻlgan ishlarda band boʻlgan xodimlarni qonunchilikda
  belgilangan tartibda sut, davolash-profilaktika oziq-ovqati, gazlangan shoʻr suv, shaxsiy himoya
  va gigiyena vositalari bilan taʼminlash boʻyicha xarajatlari;
  (OʻzR 21.04.2021-y. OʻRQ-683-son
  Qonuni tahriridagi band)
  2) kasaba uyushmasi qoʻmitasi tomonidan amalga oshiriladigan toʻlovlar, shu jumladan
  aʼzolik badallari hisobidan kasaba uyushmasi aʼzolariga beriladigan moddiy yordam, bundan
  kasaba uyushmasi qoʻmitasining xodimlariga mehnat vazifalarini bajarganlik uchun beriladigan
  pul mukofotlari va boshqa toʻlovlar mustasno;
  3) favqulodda holatlar munosabati bilan yetkazilgan zararlar summasi doirasida beriladigan
  moddiy yordam summalari;
  4) xodimlarni ish joyiga olib borish va olib qaytish boʻyicha xarajatlari;
  5) diniy rasm-rusumlar va marosimlarni, bayram tantanalarini oʻtkazish, vakillik xarajatlari,
  shahar yoʻlovchilar transportida xodimlarning xizmat qatnovlari uchun foydalaniladigan yoʻl
  kartochkalarini olish, shuningdek yuridik shaxsning xodimlarning mehnat va dam olish
  sharoitlarini taʼminlash bilan bogʻliq hamda muayyan jismoniy shaxslarning daromadi
  hisoblanmaydigan boshqa xarajatlari;
  6) xodimga xizmat vazifalarini bajarish uchun zarur boʻlgan maxsus kiyim-bosh, maxsus
  poyabzal, formali kiyim-bosh berish xarajatlari yoki ularni pasaytirilgan baholarda sotish
  munosabati bilan qilingan xarajatlar, shuningdek qonunchilikda nazarda tutilgan hollarda ayrim
  toifadagi xodimlarni oʻz xizmat vazifalarini bajarishi chogʻida oziq-ovqat bilan taʼminlash
  boʻyicha xarajatlar;
  (OʻzR 21.04.2021-y. OʻRQ-683-son Qonuni tahriridagi band)
  7) xodim boshqa joyga ishga oʻtkazilganda yoxud koʻchib borganda koʻchish, mol-mulkini
  koʻchirib borishga, joy ijarasiga (yoʻl xarajatlari uchun beriladigan pul) oid xarajatlarni toʻlash
  yoki bu xarajatlarning oʻrnini qoplash xarajatlari, shu jumladan Oʻzbekiston Respublikasi Vazirlar
  Mahkamasi tomonidan aniqlanadigan olis va borish qiyin boʻlgan hududlarda joylashgan budjet
  tashkilotlariga oliy taʼlim muassasalari bitiruvchilari orasidan bakalavriatni yoki magistraturani
  tamomlagandan soʻng uch yil ichida ishga qabul qilingan xodimlarga, shuningdek mazkur olis va
  borish qiyin boʻlgan hududlarda joylashgan oilaviy shifokorlik punktlariga va oilaviy
  poliklinikalarga hamda taʼlim muassasalariga ishga qabul qilingan, boshqa hududlarda
  yashaydigan oliy maʼlumotli shifokorlarga va mutaxassislarga toʻlanadigan boshlangʻich yordam
  puli;
  (OʻzR 14.09.2021-y. OʻRQ-714-son Qonuni tahriridagi band) (Oldingi tahririga qarang)
  8) xizmat safarlariga oid quyidagi kompensatsiya toʻlovlari:
  tasdiqlovchi hujjatlar asosida xizmat safari joyiga borish va u yerdan qaytib kelish uchun,
  shu jumladan joy band qilish uchun haq toʻlashni qoʻshgan holda haqiqatda amalga oshirilgan
  toʻlovlar. Yoʻl hujjatlari boʻlmagan taqdirda, temir yoʻl transportidagi (agar temir yoʻl qatnovi
  boʻlmasa, shaharlararo avtobusdagi) yoʻl haqi qiymati miqdorida, lekin aviachipta qiymatining 30
  foizidan oshmaydigan miqdorda;
  uy-joyni ijaraga olish boʻyicha haqiqatda amalga oshirilgan toʻlovlar. Yashaganligini
  tasdiqlovchi hujjatlar boʻlmagan taqdirda, qonunchilikda belgilangan normalar doirasida;
  (OʻzR
  21.04.2021-y. OʻRQ-683-son Qonuni tahriridagi xatboshi)
  tasdiqlovchi hujjatlar asosida uy-joyni band qilish uchun toʻlovlar;
  qonunchilikda belgilangan normalar doirasida xizmat safarida boʻlingan vaqt uchun
  toʻlanadigan kundalik xarajatlar uchun haq (sutkalik pullar);
  (OʻzR 21.04.2021-y. OʻRQ-683-son
  Qonuni tahriridagi xatboshi)
  qonunchilikda belgilangan va hujjatlar bilan tasdiqlangan boshqa toʻlovlar;
  (OʻzR
  21.04.2021-y. OʻRQ-683-son Qonuni tahriridagi xatboshi)
  9) qonunchilikda nazarda tutilgan normalar doirasida xodimga toʻlanadigan kompensatsiya
  toʻlovlari (kompensatsiyalar):
  (OʻzR 21.04.2021-y. OʻRQ-683-son Qonuni tahriridagi xatboshi)
  doimiy ishi yoʻlda kechadigan, harakatlanish va (yoki) qatnov tusiga ega boʻlgan,
  shuningdek vaxta usulida ishlarni bajarishda xodimga kompensatsiya toʻlovlari
  (kompensatsiyalar);
  xizmat ishlarida shaxsiy avtomobildan foydalanganlik uchun kompensatsiya toʻlovlari
  (kompensatsiyalar), bundan xizmat safarlari mustasno;
  dala taʼminoti;
  Oʻzbekiston Respublikasi Vazirlar Mahkamasi tomonidan aniqlanadigan olis va borish qiyin
  boʻlgan hududlarda joylashgan budjet tashkilotlariga oliy taʼlim muassasalari bitiruvchilari
  orasidan bakalavriatni yoki magistraturani tamomlagandan soʻng uch yil ichida ishga qabul
  qilingan xodimlarga, shuningdek mazkur olis va borish qiyin boʻlgan hududlarda joylashgan
  oilaviy shifokorlik punktlariga va oilaviy poliklinikalarga hamda taʼlim muassasalariga ishga
  qabul qilingan, boshqa hududda yashaydigan oliy maʼlumotli shifokorlarga va mutaxassislarga uy-
  joy ijarasi uchun har oylik pul kompensatsiyasi;
  (OʻzR 14.09.2021-y. OʻRQ-714-son Qonuniga
  muvofiq kiritilgan xatboshi)
  OʻzR 14.09.2021-y. OʻRQ-714-son Qonuniga muvofiq beshinchi xatboshisi oltinchi
  xatboshi deb hisoblansin
  qonunchilikda nazarda tutilgan tartibda va normalar boʻyicha boshqa kompensatsiya
  toʻlovlari (kompensatsiyalar), bundan ushbu Kodeksning 373 va 377-moddalarida koʻrsatilganlari
  mustasno;
  (OʻzR 21.04.2021-y. OʻRQ-683-son Qonuni tahriridagi xatboshi)
  10) mehnatda mayib boʻlganlik yoki sogʻliqqa boshqacha tarzda shikast yetganlik bilan
  bogʻliq zararning oʻrnini qoplash boʻyicha quyidagi miqdordagi toʻlovlar:
  jabrlanuvchi mehnatda mayib boʻlguniga qadar olgan oʻrtacha oylik ish haqiga nisbatan foiz
  hisobidagi, uning kasbga oid mehnat qobiliyatini yoʻqotganlik darajasiga muvofiq belgilanadigan
  har oylik toʻlovlar (voyaga yetmagan shaxs mehnatda mayib boʻlib qolgan taqdirda, zararning
  oʻrni uning ish haqi (daromadi) miqdoridan kelib chiqqan holda, lekin qonunchilikda belgilangan
  mehnatga haq toʻlashning eng kam miqdorining 1,76 baravaridan kam boʻlmagan miqdorda
  qoplanadi);
  (OʻzR 21.04.2021-y. OʻRQ-683-son Qonuni tahriridagi xatboshi)
  maxsus tibbiy parvarishga muhtoj jabrlanuvchilarga qoʻshimcha xarajatlar uchun oyiga
  mehnatga haq toʻlashning eng kam miqdorining 70,3 foizi miqdoridagi toʻlovlar;
  jabrlanuvchining maishiy parvarishi uchun qoʻshimcha xarajatlar tariqasida har oyda
  mehnatga haq toʻlashning eng kam miqdorining 17,6 foizi miqdoridagi toʻlovlar;
  xodimning sogʻligʻiga shikast yetkazilganligi munosabati bilan ish beruvchi tomonidan bir
  yoʻla toʻlanadigan nafaqa tariqasida jabrlanuvchining yillik oʻrtacha ish haqi miqdoridagi
  toʻlovlar;
  11) boquvchisi vafot etganligi munosabati bilan quyidagi miqdordagi toʻlovlar:
  marhumning oʻrtacha ish haqining vafot etgan boquvchining qaramogʻida boʻlgan va uning
  vafoti munosabati bilan zararni undirishga haqli boʻlgan mehnatga qobiliyatsiz shaxslarga toʻgʻri
  keladigan ulushi miqdoridagi toʻlovlar;
  boquvchisi vafot etganligi munosabati bilan zararni undirishga haqli boʻlgan shaxslarga bir
  yoʻla toʻlanadigan nafaqa tariqasida marhumning oʻrtacha yillik ish haqining olti baravari
  miqdoridagi toʻlovlar;
  12) oʻquvchilar va talabalarning taʼlim olishi uchun Oʻzbekiston Respublikasining
  professional va oliy taʼlim tashkilotlari bilan toʻgʻridan-toʻgʻri shartnomalar boʻyicha pulli-
  kontrakt asosida oʻtkaziladigan mablagʻlar;
  (OʻzR 26.07.2022-y. OʻRQ-785-son Qonuni
  tahriridagi band) (Oldingi tahririga qarang)
  12-1) nodavlat maktabgacha taʼlim tashkilotlarining va maktablarning, shu jumladan davlat-
  xususiy sheriklik shartlari asosida tashkil etilgan nodavlat maktabgacha taʼlim tashkilotlarining va
  maktablarning qonunchilikda belgilangan normalar doirasida ijtimoiy koʻmakka muhtoj
  oilalarning isteʼdodli va iqtidorli farzandlarini, shuningdek maxsus kontingentdagi
  tarbiyalanuvchilarning muayyan sonini bepul oʻqitish bilan bogʻliq xarajatlari;
  (OʻzR 26.07.2022-
  y. OʻRQ-785-son Qonuniga muvofiq kiritilgan band)
  13) xodimlarning malakasini oshirish va ularni qayta tayyorlash xarajatlari.
  14) soliq toʻlovchining mijozlarning tovarlar va xizmatlarni sotib olish faolligini oshirishga
  qaratilgan va bonuslar (ballar, mijozni ushbu tashkilotlardan tovarlar (xizmatlar) sotib olish
  faolligini belgilovchi boshqa birliklar) hisoblanishini nazarda tutuvchi dasturlarda ishtiroki
  natijasida ushbu dasturda belgilangan asoslar boʻyicha olingan pul va natura shaklidagi
  daromadlari. Daromadlar soliq toʻlovchining jami daromadiga quyidagi hollarda qoʻshiladi:
  soliq toʻlovchining ushbu bandning birinchi xatboshisida koʻrsatilgan dasturlarda ishtirok
  etishi ochiq oferta shartlarisiz amalga oshirilganda;
  soliq toʻlovchi ushbu bandning birinchi xatboshisida koʻrsatilgan mamlakatimizdagi va chet
  el tashkilotlarining dasturlariga, ularda aksept muddati oʻttiz kundan kam va (yoki) ularda
  ommaviy ofertani muddatidan oldin chaqirib olish imkoniyati nazarda tutilgan shartlar asosidagi
  ochiq ofertaga qoʻshilganda;
  ushbu bandning birinchi xatboshisida koʻrsatilgan tashkilotchi bilan lavozim
  majburiyatlarini bajarishda mehnat munosabatlarida boʻlgan, shuningdek soliq toʻlovchi
  tomonidan tovarlar yetkazib berganlik (ishlar bajarganlik, xizmatlar koʻrsatganlik) uchun haq
  (mukofot) yoki moddiy yordam sifatidagi toʻlov shaklidagi daromad toʻlanganda;
  15) fuqarolarning oʻzini oʻzi boshqarish organlari, kasaba uyushmalari, xayriya, ekologiya
  jamgʻarmalari va Oʻzbekiston Respublikasi Prezidentining qarorlari bilan tashkil etilgan boshqa
  jamgʻarmalar tomonidan koʻrsatilgan yordam:
  Ustavda nazarda tutilgan faoliyat doirasida bajarilgan ishlar va koʻrsatilgan xizmatlar;
  davolash va tibbiy xizmatlar qiymati, nogironligi boʻlgan shaxslarni profilaktika va
  reabilitatsiya qilish uchun texnik asbob-uskunalar olish;
  (OʻzR 17.05.2022-y. OʻRQ-770-son
  Qonuni tahriridagi xatboshi)
  jismoniy shaxsning manfaatlarini koʻzlab, tovarlar va xizmatlarni yetkazib beruvchidan
  olish;
  xayriya maqsadida boshqa shakllarda qoʻllab-quvvatlash (bundan pul shaklida qoʻllab-
  quvvatlash mustasno);
  (OʻzR 09.11.2020-y. OʻRQ-646-son Qonuniga muvofiq kiritilgan band)
  16) soliq toʻlovchining Oʻzbekiston Respublikasi Prezidentining yoki Oʻzbekiston
  Respublikasi Vazirlar Mahkamasining qarorlari bilan belgilanadigan dasturlarda ishtirok etishi
  natijasida olingan bonuslar, pul mukofotlari tarzidagi pul toʻlovlaridan iborat daromadlari.
  (OʻzR
  14.09.2021-y. OʻRQ-714-son Qonuniga muvofiq kiritilgan band)
  |